اصل سكان الصعيد

**اصل الصعايدة اقباط** سواء مسلمين او مسيحيين والصعايدة هما سكان محافظات جنوب مصر. قبل دخول الاسلام، كانت الديانة الرئيسية فى الصعيد هيا المسيحية، وده لأن الصعيد كان مركز المسيحية فى مصر، ولسه لحد النهاردة الصعيد مركز المسيحية فى مصر. بعد الفتح الاسلامى لمصر، دخل جزء كبير من أهل الصعيد فى الاسلام لكن فضلت نسبة كبيرة جدا من سكان الصعيد مسيحيين، لكن من ناحية الأصل فهما كلهم أقباط، والصعايدة أقباط و مش ممكن يكونو عرب أصلا لأن معظم الهجرات العربية كانت للوجه البحرى والدلتا فى الوقت نفسه ظل الصعيد مركز المسيحية ومركز الأقباط لحد بعد الفتح الاسلامى وحتى بعد اعتناق اكتر سكان الصعيد الاسلام.

المؤرخين وضحوا إن معظم الهجرات العربية بعد الفتح كانت متركزة فى وجه بحرى والدلتا، مش فى الصعيد. كتير من المناطق فى مصر لسه محتفظة باسمائها القديمة القبطية سواء فى شمال مصر أو جنوبها، وده باين لحد فى أسماء المحافظات فمحافظات الصعيد أسمائها قبطية غير عربية.

كمان نسبة المسيحيين عالية جدا فى الصعيد مقارنة بوجه بحرى فحوالى 35% من سكان الصعيد مسيحيين، و80% من المسيحيين فى مصر عايشين فى الصعيد.

وهناك القليل جدا من سكان الصعيد ادعوا أن أصلهم من الأشراف أو عرب بسبب الاضطهاد، وادعوا أنساب عربية، ولما حلل أحفادهم الان تحليل DNA والجينات اتضح أنهم أقباط وبيتطابقوا جينيا مع المسيحيين فى الصعيد وده حال كل الصعايدة اللى بيدعوا أنهم من الأشراف أو عرب واللى بيدعوا كده دول عددهم قليل جدا.

طبقا للدراسات الجينية والأنثروبولوجية والتاريخية الصعايدة مش عرب و أن الصعايدة أقباط وده تأكيد لكلام الكتير من الباحثين وصعيد مصر معناها جنوب مصر أى محافظات جنوب مصر.

وده تأكيد للكلام اللى قاله كتير من المؤرخين إنه حصل ادعاء من بعض سكان الصعيد إنهم عرب وادعوا أنساب عربية بعد اعتناقهم الإسلام بسبب الاضطهاد وده نص من كتاب المسالك والممالك لأبو عبيد البكرى المتوفى سنة 487 هجريا يقول : ( وقبط مصر من أهل الصعيد يزعمون أنهم من ربيعة بعدين من تغلب ) ، المقصود بقبط مصر من أهل الصعيد يعنى المصريين من أهل الصعيد لان وقتها قبطى معناها مصرى مش مسيحي، أبو عبيد البكرى ينفى جملة وتفصيلا وجود عرب فى الصعيد لحد القرن الخامس الهجرى.

كما أن معظم الهجرات العربية كانت للوجه البحرى والدلتا وده مثبت تاريخيا وقاله كل المؤرخين و فى كتاب تاريخ المسيحية فى مصر لمايكل باركر يذكر ده.

ومن كل ده يتضح لنا أن الصعايدة أصلهم أقباط.
تصغير|مصريين من الصعيد بيلعبوا التحطيب

## تركز المسيحيين فى الصعيد
شهد أول القرن العشرين اهتمام كبير من الدولة المصرية إنها تعمل إحصائيات سكانية بشكل منتظم، و كان من أهمها تعداد سنة 1907، اللى بيعتبر أول تعداد حديث بمعايير علمية نسبية فى تاريخ مصر. الهدف منه كان إنه يدى صورة واضحة عن عدد السكان وتوزيعهم الجغرافى والدينى والاجتماعى. ومن ضمن الحاجات اللى اهتموا بيها جدا كانت مسألة الانتماء الديني، فالتعداد ده شمل جداول فيها أرقام تفصيلية عن عدد المسلمين والأقباط وغيرهم. وبتقول بيانات التعداد إن المسلمين كانو حوالى 91.8% من السكان، والأقباط 6.3%، وده بيورينا إنهم كانو اكبر أقلية دينية فى مصر وقتها.

وكشف التعداد ده كمان إن الوجود المسيحى كان أوضح بكتير حسب  العدد والنسبة فى الصعيد، بالخصوص فى محافظات زى المنيا و أسيوط وجرجا (اللى هيا سوهاج دلوقتى) وقنا، اللى كان فيها المسيحيين جزء أساسى من النسيج الاجتماعى والسكانى. وكمان بيبان من بيانات التعداد إن معظم المسيحيين فى مصر وقتها كانو عايشين فى الصعيد. محافظات الصعيد كانت واخدة المراتب الأولى حسب  عدد ونسبة المسيحيين بالنسبة لإجمالى السكان.

فى المنيا مثلا كانت النسبة عالية جدا، و كان فيه انتشار كبير للمسيحيين فى المراكز والمدن والقرى، و فى أسيوط كانت النسبة متوازنة جدا لدرجة إن نسبة المسيحيين والمسلمين كانت متقاربة، وده خلى المحافظة دى تعتبر أكتر محافظة بتعبر عن الحضور المسيحى فى مصر وقتها.

أما جرجا وقنا فكان ليهم حضور واضح جدا فى الجنوب، وده بيأكد إن المسيحية كان ليها امتداد تاريخى قوى لحد جنوب الصعيد.

ومعدى التعداد نفسهم اتفاجئوا وقالوا إنهم "اتعجبوا من أعدادهم فى الصعيد" وكمان قالوا إن "عمار الأقباط وجهرتهم فى الصعيد"، ودى شهادة مهمة بتوضح إن الوجود المسيحى هناك كان كبير جدا لدرجة فاقت التوقعات فى الوقت ده.

الموضوع مش بس أرقام، ده كمان بيوضح إن الصعيد كان هو المركز الحقيقى لثقل المسيحية المصرية، لأن فيه مجتمعات ريفية متماسكة احتفظت بخصوصيتها جنب المسلمين.

محافظات زى المنيا و أسيوط وسوهاج وقنا كانت أمثلة واضحة على مناطق المسيحيين فيها كان ليهم حضور كبير و كانو جزء أساسى من المجتمع والاقتصاد، وده بيأكد إن الصعيد من أول القرن العشرين ولحد دلوقتى هو فعلا مركز الثقل الحقيقى للمسيحيين فى مصر.

كمان تعداد 1907 ما اكتفاش إنه يجيب نسب عامة، لكن كمان قدم جداول تفصيلية بتوضح عدد الأقباط لكل ألف  انسان  فى المراكز الإدارية على مستوى الجمهورية. وبتوضح الجداول دى إن فيه فرق كبير بين الشمال والجنوب، ففى الصعيد كانت أعداد الأقباط بتتراوح بين 170 و293 شخص لكل ألف  انسان  فى كل مركز، يعنى فى بعض المراكز نسبتهم كانت بتقرب من التلت يعنى حوالى 30% أو أكتر من السكان.

أما فى وجه بحرى فالأرقام كانت أقل بكتير، مكنتش بتعدى من 10 لـ30 شخص لكل ألف  انسان  فى المركز، يعنى أقل من 3% فى معظم المراكز.

الفرق الكبير ده بيبين إن الصعيد فعلا كان مركز الثقل ال ديموجرافى الحقيقى للمسيحيين فى مصر، على عكس وجه بحرى اللى كان وجودهم فيه بسيط جدا.

ومعدى التعداد نفسهم قالوا إنهم "اتعجبوا من أعدادهم فى الصعيد"، عشان يوضحوا قد إيه كانو مندهشين من قوة وجود المسيحيين فى جنوب مصر مقارنة بالشمال.
## الصعيد مركز الحضارة المصرية القديمة
الحضارة المصرية القديمة ابتدت من الصعيد من اول ما وحد مصر الملك مينا اول حكام مصر القديمة وكتير من حكام مصر القديمة كانو من الصعيد وعاصمة الدولة كانت فى فترات كبيرة بتكون فى الصعيد طول فترة الحضارة المصرية لحد ان معظم الاثار المصرية القديمة موجودة فى الصعيد. الى الان المصريين فى الصعيد احتفظوا بعادات من المصريين القدام زى التحطيب هيا لعبة بيمارسها المصريين فى الصعيد والتحطيب مش موجود غير فى الصعيد واللعبة دى مرسومة على حيطان المعابد المصرية القديمة والمصريين القدام كانو بيمارسوها وكمان العيش الشمسى و هو عيش كان بيعمله المصريين القدام ومش موجود فى مصر غير فى الصعيد.

## اشكالية شراء الانساب فى الصعيد
شراء وتزوير الانساب انتشر جدا فى الصعيد خاصة خلال الدولة الفاطمية الشيعية ومعظم الاحيان الغير عرب كانو بينسبوا نفسهم لنسب الاشراف أو نسب صحابى أو نسب من العشرة المبشرين بالجنة حيث معظم الاحيان الغير عرب يختار نسب عربى من دى الانساب لانه مايعرفش من العرب غير الاشراف والعشرة المبشرين بالجنة والصحابة.

شراء وتزوير الانساب انتشر فى مصر كلها ووصل لدرجة ان نقابة الاشراف قالت ان الملك فاروق ذو الاصول الالبانية اصله من الاشراف وانه من اصول عربية.

كما توجد عيلة فى الصعيد اسمها اللهبة وبتدعى ان نسبها بيرجع الى ابو لهب اى انهم من الاشراف من جهة ابو لهب رغم ان ابو لهب وابنائه واحفاده لم يذهبوا لمصر ولم يعيشوا فى مصر.

## حقيقة القبائل العربية فى جنوب الصعيد
أثناء الدولة الفاطمية انتشر تزوير الأنساب والادعاء أنك من الأشراف أو من أصول عربية.

ولما وصل الخليفة الفاطمى المستنصر بالله لحكم مصر كانت أمه اسمها رصد هيا جارية نوبية و كانت تتحكم فى إدارة الدولة.

وقد أنشأت الجارية النوبية رصد فرق نوبية وحبشية لحماية حكمها وحكم ابنها الخليفة الفاطمى المستنصر بالله.

اتهزمت الفرق الحبشية دي فى النهاية وانتقلت لجنوب الصعيد وادعت أنها من أصول عربية.

معظم البدو والقبائل فى الصعيد موجودين فى أسوان وعدد قليل منهم موجود فى قنا وبيشكلوا 1% بس من سكان قنا.

والبدو فى الصعيد أصلهم أحباش أو أمازيغ والبدو موجودين فى كل محافظات مصر بل أن عددهم ونسبتهم فى محافظات وجه بحرى أعلى بكتير من الصعيد.

وسكان الصعيد 99% منهم أقباط وهناك بدو ونسبتهم 1% بس من السكان و أصلهم أحباش أو أمازيغ.
## شوف كمان
*العرقيات فى مصر

## لينكات برانيه

## مصادر

تصنيف:مصر
تصنيف:مجموعه عرقيه